
Broj:   T02 0 KT 0009668 25
Orašje, 03.09.2026.godine 

                                                                                   OPĆINSKI SUD U ORAŠJU
                                                                           
	Na temelju članka 45. stavak 2. točka i) i članka 241. stavak 1. Zakona o kaznenom postupku F BiH, podižem 

O P T U Ž N I C U

PROTIV: I. A. 

što je:
1. dana 25.08.2025.godine  oko 01,30 sati u Oštroj Luci,  grad Orašje, u dvorištu  obiteljske kuće Ž. A., dok su konzumirali piće, zahtijevao od njega da mu vrati novac kojeg je imao dok su se prethodno  vozili u automobilu, a dok je Ž. A. tražio novac po automobilu, uputio mu ozbiljne prijetnje da će napasti na njegov život i tijelo, tako što ga je udarao i vikao da mu vrati pare ili će ga ubiti a potom mu rekao da sjedne u automobil i da odlazi uzeti pištolj da ga ubije, što je Ž. A. i učinio i sjeo u automobil, a kada se udaljio od njega, u strahu za vlastiti život je pobjegao iz vozila i sakrio se u dvorište susjeda J. K. vičući ga i tražeći da pozove policijske službenike, da bi potom došao svojim vozilom pred njegovu kuću i iz njemu poznatog oružja ispalio nekoliko metaka, uslijed kojih radnji je kod Ž. A. izazvao osjećaj straha za vlastiti život, a sve svjestan da ugrožava sigurnost druge osobe, što je i htio, 
 dakle,   ugrozio sigurnost jedne osobe ozbiljnom prijetnjom da će napasti na život te osobe, 
2.   dana 25.08.2025..godine u svojoj  obiteljskoj kući u Oštroj Luci, ul. …, grad Orašje, prilikom izvršenja naredbe za pretres kuće, okućnice, pomoćnih objekata i motornog vozila izdata od strane Općinskog suda u Orašju broj 25 0 K 064078 25 Kpp od 25.08.2025.g., od strane ovlaštenih službenih osoba PU Orašje zatečen da u pomoćnom objektu neovlašteno drži  15 komada streljiva kalibra 22 MR, 4 komada plastičnog eksploziva TM100, 2 komada plastičnog eksploziva,  20 komada streljiva kalibra 7,62 x 39 i 20 komada streljiva kalibra 7,9 x 57, a u svome vozilu 12 komada streljiva kalibra 22 sa oznakom C i 11 komada streljiva kalibra 22 sa oznakom H, a čija nabavka i držanje građanima nije dozvoljena prema odredbi čl. 8. st.1. toč.a i st.2. Zakona o oružju i streljivu ŽP (NN broj 4/18, 11/22 i 8/25) , a koje je prethodno nabavio na njemu poznat način, iako je bio svjestan da se radi o eksplozivnim materijama i streljivu čije držanje građanima nije dozvoljeno, što je i htio,

dakle,    neovlašteno držao streljivo i eksplozivne materije čija nabavka građanima uopće nije dozvoljena,      
  
[bookmark: _GoBack]čime je:    počinio kazneno djelo Ugrožavanje sigurnosti iz čl. 183. st.1. KZ F BiH u stjecaju sa kaznenim djelom Nedozvoljeno držanje oružja ili eksplozivnih materija z čl. 371. st.1.  a sve u vezi sa čl. 54.  istog Zakona.


 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

